# **Pravidlá súťaže "Vyhrajte pitný režim Budiš na mesiac"**

# **1. Usporiadateľ Súťaže:**

Usporiadateľom Súťaže s názvom „Vyhrajte pitný režim Budiš na mesiac" (ďalej len „Súťaž") je ŠAMT,s.r.o. so sídlom na Trnavská cesta 37, 831 04 Bratislava, IČO: 51937603, zapísaná v obchodnom registri Okresného súdu Bratislava I, Oddiel: Sro, vložka č. 131238/B, (ďalej len „Usporiadateľ"). Usporiadateľ vydáva tieto Pravidlá Súťaže (ďalej len "Pravidlá").

Cieľom Súťaže je podpora a propagácia služieb klienta, za účelom uplatnenia na relevantnom trhu.

**2. Trvanie súťaže:**

Súťaž sa uskutoční v dňoch od 21. 06. 2020 do 30. 06. 2020 do 18:00.

**3. Účastníci Súťaže:**

Účastníkom Súťaže sa na účely týchto pravidiel rozumie fyzická osoba:

* s trvalým pobytom alebo prechodným pobytom na území Slovenskej republiky,
* ktorá má viac ako 15 rokov
* ktorá splní podmienky účasti v Súťaži podľa pravidiel s výnimkou:
	+ zamestnancov Usporiadateľa a ich blízkych osôb v zmysle ust. § 116 zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník"),
	+ osôb, ktoré sú majetkovo alebo personálne prepojené s reklamnými partnermi, ktoré vykonávajú činnosti súvisiace so zabezpečením Súťaže vrátane ich blízkych osôb v zmysle ust. § 116 Občianskeho zákonníka.

**4. Podmienky Súťaže:**

Do žrebovania bude zaradený každý Účastník Súťaže, ktorý v dobe trvania súťaže označí, že sa mu páči súťažný príspevok, sleduje účet @sportovaakademiamatejatotha a účet @budis\_sk a označí jedného kamaráta, ktorého by tiež potešil pitný režim na mesiac. Počet komentárov nie je obmedzený, avšak mená označených kamarátov sa nesmú opakovať. Usporiadateľ zostaví porotu z min. troch zamestnancov Športovej akadémie Mateja Tótha, o.z., ktorí vyberú jedného výhercu, ktorý vyhrá pitný režim Budiš na mesiac (72 kusov 0,6l fliaš minerálnej vody zn. Budiš Jemne perlivá, t.j. 6 balení po 12 kusov) .

Usporiadateľ má právo vyradiť Účastníka Súťaže, ak je obsah jeho súťažného príspevku vulgárny, urážajúci ľudskú dôstojnosť alebo odporujúci dobrým mravom.

Účastník Súťaže udeľuje svoj súhlas s účasťou v Súťaži podľa týchto Pravidiel, súhlas so znením Pravidiel bez výhrad a s prípadným prijatím výhry spôsobom podľa Pravidiel. Usporiadateľ Súťaže nie je zodpovedný za technické či programové chyby a omyly vzniknuté počas Súťaže. Účastník Súťaže, alebo jeho zákonný zástupca zároveň udeľuje súhlas zverejniť meno, názov účtu a profilovú fotografiu výhercu, ktorú má na sociálnej sieti Instagram. Účastník súťaže, alebo jeho zákonný zástupca týmto udeľuje súhlas na zverejnenie vyššie uvedených osobných údajov víťaza na Instagramovej stránke Športovej akadémie Mateja Tótha, o.z. a/alebo spoločnosti Budis a.s., so sídlom Dubové, 038 23.

**5. Výber víťaza:**

Usporiadateľ zostaví porotu z min. troch zamestnancov Športovej akadémie Mateja Tótha, o.z., ktorí vyberú jedného víťaza. Výber víťaza prebehne v pondelok 1.7.2020 po 13:00 v sídle spoločnosti ŠAMT, s.r.o. na Trnavskej ceste 37, 831 04 Bratislava. Výhercu bude s oznámením o výhre kontaktovať zamestnanec ŠAMT, s.r.o. alebo poverený zástupca v priebehu 14 pracovných dní od termínu výberu víťazov.

Usporiadateľ má právo vyradiť Účastníka Súťaže v prípade podozrenia z porušenia pravidiel Súťaže alebo použitia neregulárnych postupov.

**6. Výhra:**

Usporiadateľ v Súťaži odovzdáva nasledovné 2 výhry:

* **Budiš jemne perlivá 0,6l, 72 kusov – 49,68 €**

Celková hodnota výhry je 49,68 €. Cenu podľa týchto Pravidiel poskytuje Usporiadateľ.

**7. Oznámenie výhry:**

Výherca bude kontaktovaný a oboznámený o spôsobe odovzdania výhry prostredníctvom správy na svojom Instagramovom účte.

V prípade, že sa nepodarí s Výhercom skontaktovať do 14 dní od uskutočnenia výberu víťazov, bude vybraný nový Výherca. Výhra bude výhercovi odoslaná do 30 dní od termínu výberu víťaza.

Usporiadateľ si vyhradzuje právo konečného rozhodnutia, či podmienky stanovené pre danú cenu boli splnené alebo nie. Ceny nemôžu vyhrať súťažiaci, ktorí nesplnili, aj keď iba čiastočne, podmienky stanovené pre výhru ceny.

Ak Výherca neprejaví súhlas s nadobudnutím výhry, vzdá sa výhry, odoprie súhlas, resp. nesplní inú podmienku podľa týchto pravidiel, výhru získava novo vybraný náhradník.

**8. Osobné údaje:**

Každý Účastník udeľuje svojou účasťou v súťaži súhlas k tomu, že jeho osobné údaje v rozsahu v akom sú prístupné verejnosti na sociálnej sieti Instagram a všetky osobné údaje, ktoré obsahuje víťazný komentár, môžu byť použité a uchovávané primeraným spôsobom za účelom prevádzkovania súťaže (napr. realizácia súťaže, odovzdanie a prevzatie výhry, zverejnenie vybraných komentárov), a to po dobu trvania Súťaže a víťazné video zverejnené na sociálnej sieti Instagram Športovej akadémie Mateja Tótha, o.z. a Budiš a.s. Účastník udeľuje svojou účasťou v súťaži súhlas k tomu, že v prípadne výhry poskytne jeho osobné údaje v rozsahu adresy dodania výhry, meno, priezvisko a telefónne číslo, kde bude výhra doručená. Spracovanie údajov môže byť vykonávané prostredníctvom tretích osôb. Súhlas je udelený dobrovoľne na dobu neurčitú a môže byť kedykoľvek odvolaný písomnou formou na adresu sídla správcu.

Súťažiaci má práva podľa § 19 - 30 zákona č. 18/2018 Z. z. o ochrane osobných údajov v znení neskorších predpisov, t. j. predovšetkým právo na informácie o stave spracúvania svojich osobných údajov, ktoré sú predmetom spracúvania, právo na opravu nesprávnych alebo neaktuálnych osobných údajov v priebehu spracúvania, právo na likvidáciu osobných údajov, ak bol splnený účel ich spracúvania, právo na základe bezplatnej písomnej žiadosti namietať voči využívaniu svojich osobných údajov na marketingové účely. Odvolanie súhlasu voči jednému z uvedených subjektov nemá vplyv na trvanie súhlasu udeleného druhému z nich.

Účastník Súťaže berie na vedomie a súhlasí s tým, že Usporiadateľ alebo sprostredkovatelia v rozsahu a podmienok dohodnutých s Usporiadateľom sú oprávnení s použitím automatizovaných, čiastočne automatizovaných alebo iných ako automatizovaných prostriedkov spracúvania zhromažďovať, spracúvať (v zmysle Zákona o ochrane osobných údajov) a používať Údaje v súlade s právnym poriadkom SR. Účastník dáva účasťou v Súťaži Usporiadateľovi Súťaže v súlade s § 12 Občianskeho zákonníka súhlas s vyhotovením a použitím svojej podobizne, svojich písomných prejavov, obrazových snímok a obrazových a zvukových záznamov týkajúcich sa jeho osoby alebo prejavov osobnej povahy zaobstaraných usporiadateľom v súvislosti s usporiadaním Súťaže a odovzdávaním hlavnej výhry (ďalej len „Snímok") pre komerčné a preukazné účely na všetkých komunikačných médiách bez ohľadu na ich povahu a určenie všetkými obvyklými spôsobmi, s ich následnou úpravou a s ich prípadným spojením s inými dielami alebo zaradením do súborného diela. Účastník Súťaže udeľuje Usporiadateľovi tento súhlas bez vecného, časového, množstvového a územného obmedzenia a môže ho kedykoľvek odvolať. Tento súhlas sa vzťahuje aj na tretie osoby, ktorým Usporiadateľ Snímok v súlade s jeho určením poskytne.

**9. Dane:**

Usporiadateľ nebude zodpovedať za dane vyplývajúce z výhry podľa príslušného zákona č. 595/2003 Z.z. o dani z príjmov v znení neskorších predpisov.

Výherca nemá právny nárok na zámenu výhry alebo výplatu jej hodnoty formou peňažnej alebo inej kompenzácie. Účastník Súťaže berie na vedomie, že výhry zo stávok a hier nie je možné podľa platnej právnej úpravy vymáhať súdnou cestou.

**10. Osobitné ustanovenia:**

Usporiadateľ si vyhradzuje právo na zmenu pravidiel Súťaže, na zrušenie Súťaže, dĺžku trvania ako aj podmienky Súťaže, najmä, ale nie výlučne, pravidlá výberu víťaza, dátum uskutočnenia Súťaže, počet výhercov, ako aj druhy výhier, ktoré budú predmetom výberu víťaza. Zmenu pravidiel a podmienok Súťaže usporiadateľ vhodným spôsobom zverejní. Usporiadateľ nezodpovedá za žiadne škody vzniknuté v súvislosti s nesprávnymi údajmi poskytnutými Účastníkmi Súťaže v súvislosti s neuplatnením, resp. nevyužitím výhry. Výherca nemá právny nárok na výmenu výhry/ceny alebo výplatu jej hodnoty formou peňažnej alebo inej kompenzácie (výmenou ceny za peniaze sa rozumie aj výmena ceny za cenný papier, nehnuteľnosť, vklad na vkladnej knižke alebo poistenia a pod.).

Účastník hry berie na vedomie, že výhru nie je možné vymáhať súdnou cestou. V prípade akéhokoľvek sporu týkajúceho sa Súťaže, bude rozhodnutie Usporiadateľa konečné a záväzné. Na Výhru sa nevzťahujú ustanovenia § 612 až 627 Občianskeho zákonníka v znení neskorších predpisov. Účastníci Súťaže sa môžu s týmito Pravidlami oboznámiť na stránke súťaží.

Zapojením sa do Súťaže vyjadrujú Účastníci Súťaže svoj súhlas spravovať sa týmito Pravidlami.

V Bratislave, 12. 06. 2020.

ŠAMT, s.r.o.